古埃及嘅埃及金字塔（最早嘅可以追溯到去大約公元前 2600 年）、春秋時代（公元前 8 至 5 世紀）嘅萬裏長城、古希臘嘅巴特農神殿（公元前 438 年）同埋古羅馬嘅鬥獸場（公元 1 世紀）等嘅遠古工程結構就算到咗廿一世紀初都仲係令好多人覺得讚嘆，當中好似埃及金字塔噉，埃及金字塔當中嘅胡夫金字塔係古代世界七大奇蹟裏面唯一一個仲存在喺世界上嘅，而且就算到咗家陣，啲工程師都仲唔係好明胡夫金字塔到底係點樣起到出嚟嘅，亦都因為噉，胡夫金字塔嘅祕密引起咗好多工程學同考古學上嘅合作研究。